b'\n_START_ARTICLE_\nAlbrecht von Wallenstein\n_START_PARAGRAPH_\nAlbrecht Wenzel Eusebius von Wallenstein (oik. von Waldstein, t\xc5\xa1ekiksi Vojt\xc4\x9bch V\xc3\xa1clav Eusebius z Vald\xc5\xa1tejna, 24. elokuuta 1583 Hermanitz an der Elbe, B\xc3\xb6\xc3\xb6mi \xe2\x80\x93 25. maaliskuuta 1634 Eger), Friedlandin ja Mecklenburgin herttua, oli b\xc3\xb6\xc3\xb6mil\xc3\xa4inen aatelinen, sotilas ja poliitikko. H\xc3\xa4nen panoksensa oli merkitt\xc3\xa4v\xc3\xa4 kolmikymmenvuotiseen sotaan, vaikka h\xc3\xa4n kuolikin sen kuluessa. H\xc3\xa4n loi elinaikanaan niin mittavan palkkasoturiliiketoimen, ettei sellaista ole ollut aiemmin eik\xc3\xa4 sen j\xc3\xa4lkeen._NEWLINE_Wallenstein valtuutettiin Pyh\xc3\xa4n saksalais-roomalaisen keisarikunnan puolesta kokoamaan armeija ja kukistamaan protestanttiset kapinalliset. Valtansa huipulla Wallensteinilla oli, alaistensa komennossa, omassa yksityisarmeijassaan noin 50\xc2\xa0000 miest\xc3\xa4. H\xc3\xa4n oli B\xc3\xb6\xc3\xb6min ep\xc3\xa4legitiimi hallitsija ja h\xc3\xa4nelle syntyi poliittisia pyrkimyksi\xc3\xa4 sen my\xc3\xb6t\xc3\xa4 kun h\xc3\xa4n menestyi sodassa. N\xc3\xa4iden petosep\xc3\xa4ilyjen takia Pyh\xc3\xa4n saksalais-roomalaisen keisarikunnan vallanpit\xc3\xa4j\xc3\xa4t murhauttivat h\xc3\xa4net kesken kolmikymmenvuotisen sodan._NEWLINE_Wallenstein k\xc3\xa4ytti armeijansa rakentamiseen samoja metodeita kuin eurooppalaiset ammattisotilaskomentajat 1000-luvun alkupuolelta l\xc3\xa4htien olivat k\xc3\xa4ytt\xc3\xa4neet: h\xc3\xa4n v\xc3\xa4rv\xc3\xa4si pystyvi\xc3\xa4 komentajia v\xc3\xa4rv\xc3\xa4\xc3\xa4m\xc3\xa4\xc3\xa4n ja johtamaan osastoja. H\xc3\xa4n itse maksoi komentajilleen jotka hoitivat itse sotilaansa.'